CELEX: 32022D1205
Language: sk
Date: 2022-07-12 00:00:00
Title: Vykonávacie rozhodnutie Komisie (EÚ) 2022/1205 z 12. júla 2022, ktorým sa povoľujú metódy na určovanie tried kvality na účely klasifikácie jatočných tiel ošípaných v Dánsku a ktorým sa zrušuje rozhodnutie 2009/12/ES [oznámené pod číslom C(2022) 4784] (Iba dánske znenie je autentické)

13.7.2022   
               
               
                  SK
               
               
                  Úradný vestník Európskej únie
               
               
                  L 186/21
               
            
         VYKONÁVACIE ROZHODNUTIE KOMISIE (EÚ) 2022/1205
         z 12. júla 2022,
         ktorým sa povoľujú metódy na určovanie tried kvality na účely klasifikácie jatočných tiel ošípaných v Dánsku a ktorým sa zrušuje rozhodnutie 2009/12/ES
         
            
               [oznámené pod číslom C(2022) 4784]
            
         
         (Iba dánske znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 prvý odsek písm. p),
         keďže:
         
                     (1)
                  
                  
                     V článku 10 nariadenia (EÚ) č. 1308/2013 sa stanovuje, že stupnice Únie na klasifikáciu jatočných tiel ošípaných sa uplatňujú v súlade s bodom B prílohy IV k uvedenému nariadeniu. V oddiele B.IV bode 1 prílohy IV k uvedenému nariadeniu sa stanovuje, že na klasifikáciu jatočných tiel ošípaných sa má obsah chudého mäsa odhadovať metódami na určovanie tried kvality, ktoré povolila Komisia, že povoliť sa môžu len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej a že metódy na určovanie tried kvality sa majú povoliť, len ak neprekročia maximálnu toleranciu štatistickej chyby odhadu. Táto tolerancia sa vymedzuje v časti A bode 1 pododseku 2 prílohy V k delegovanému nariadeniu Komisie (EÚ) 2017/1182 (2).
                  
               
                     (2)
                  
                  
                     Rozhodnutím Komisie 2009/12/ES (3) sa povoľuje používanie siedmich metód na určovanie tried kvality jatočných tiel ošípaných v Dánsku.
                  
               
                     (3)
                  
                  
                     Úpravy prístrojov ani metód na určovanie tried kvality by sa nemali umožniť, pokiaľ ich Komisia vykonávacím rozhodnutím výslovne nepovolí.
                  
               
                     (4)
                  
                  
                     Dánsko požiadalo Komisiu o zrušenie povolenia týkajúceho sa metód „Klassificeringscenter (KC)“, „Uni-Fat-O-Meater (Unifom)“, „Fully automatic ultrasonic equipment (AutoFOM 1)“ a „Updated fully automatic ultrasonic equipment (AutoFOM DK)“.
                  
               
                     (5)
                  
                  
                     Dánsko takisto požiadalo Komisiu o povolenie dvoch nových metód: „Fully automatic ultrasonic equipment (AutoFOM IV)“ a „manuálnej metódy (ZP)“. Na tento účel Dánsko v protokole stanovenom v článku 11 ods. 3 delegovaného nariadenia (EÚ) 2017/1182 predložilo podrobný opis skúšobnej rozrábky s uvedením zásad, z ktorých tieto nové metódy vychádzajú, výsledky svojej skúšobnej rozrábky a rovnice použité na odhad percentuálneho podielu chudého mäsa.
                  
               
                     (6)
                  
                  
                     Dánsko takisto požiadalo Komisiu o povolenie aktualizovaných vzorcov pre tri metódy [„Fat-O-Meater/Manuel Klassificering (FOM/MK)“, „Fat-O-Meater II (FOM II)“ a „Automatic ultrasound instrument (AutoFOM III)“], ktoré už boli povolené rozhodnutím 2009/12/ES na určovanie tried kvality jatočných tiel ošípaných na jeho území.
                  
               
                     (7)
                  
                  
                     Z preskúmania uvedenej žiadosti vyplynulo, že podmienky a minimálne požiadavky na povolenie dvoch nových metód na určovanie tried kvality a aktualizáciu rovníc pre ostatné tri metódy v zmysle časti A prílohy V k delegovanému nariadeniu (EÚ) 2017/1182 sú splnené. Uvedené metódy na určovanie tried kvality a uvedené vzorce by sa preto mali v Dánsku povoliť.
                  
               
                     (8)
                  
                  
                     Z dôvodov právnej istoty a jednoznačnosti by sa preto rozhodnutie 2009/12/ES malo zrušiť.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO ROZHODNUTIE:
         
            Článok 1
            Na účely klasifikácie jatočných tiel ošípaných podľa oddielu B.IV bodu 1 prílohy IV k nariadeniu (EÚ) č. 1308/2013 sa v Dánsku povoľuje používanie týchto metód na určovanie tried kvality:
            
                        a)
                     
                     
                        prístroj „Automatic ultrasound instrument (AutoFOM III)“ a s ním súvisiace metódy odhadu podrobne opísané v časti I prílohy k tomuto rozhodnutiu;
                     
                  
                        b)
                     
                     
                        prístroj „Fully automatic ultrasonic equipment (AutoFOM IV)“ a s ním súvisiace metódy odhadu podrobne opísané v časti II prílohy k tomuto rozhodnutiu;
                     
                  
                        c)
                     
                     
                        prístroj „Fat-O-Meater/Manuel Klassificering (FOM/MK)“ a s ním súvisiace metódy odhadu podrobne opísané v časti III prílohy k tomuto rozhodnutiu;
                     
                  
                        d)
                     
                     
                        prístroj „Fat-O-Meater II (FOM II)“ a s ním súvisiace metódy odhadu podrobne opísané v časti IV prílohy k tomuto rozhodnutiu;
                     
                  
                        e)
                     
                     
                        „manuálna metóda (ZP)“ s použitím pravítka a s ňou súvisiace metódy odhadu podrobne opísané v časti V prílohy k tomuto rozhodnutiu.
                     
                  
         
            Článok 2
            Zmeny povolených prístrojov alebo metód na určovanie tried kvality uvedených v článku 1 sa neumožnia, pokiaľ ich Komisia výslovne nepovolí vykonávacím rozhodnutím.
         
         
            Článok 3
            Rozhodnutie 2009/12/ES sa zrušuje.
         
         
            Článok 4
            Toto rozhodnutie je určené Dánskemu kráľovstvu.
         
         
            V Bruseli 12. júla 2022
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Delegované nariadenie Komisie (EÚ) 2017/1182 z 20. apríla 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o stupnicu Únie na klasifikáciu jatočných tiel hovädzieho dobytka, ošípaných a oviec a o oznamovanie trhových cien určitých kategórií jatočných tiel a živých zvierat (Ú. v. EÚ L 171, 4.7.2017, s. 74).
         
            (3)  Rozhodnutie Komisie 2009/12/ES z 19. decembra 2008, ktorým sa povoľujú metódy klasifikácie jatočných tiel ošípaných v Dánsku (Ú. v. EÚ L 6, 10.1.2009, s. 83).
      
      
         
            PRÍLOHA
            METÓDY URČOVANIA TRIED KVALITY JATOČNÝCH TIEL OŠÍPANÝCH V DÁNSKU
            ČASŤ I
            
               Automatic ultrasound instrument (AutoFOM III)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja „Automatic ultrasound instrument (AutoFOM III)“.
                     
                  
                     
                        2.
                     
                     
                        Tento prístroj je vybavený 16 ultrazvukovými meničmi s frekvenciou 2 MHz (Frontmatec) s 25 mm operačnou vzdialenosťou medzi meničmi. Ultrazvukové údaje obsahujú merania hrúbky chrbtového tuku, hrúbky svaloviny a súvisiacich parametrov. Výsledky meraní sa pomocou prístroja prepočítajú na odhadovaný percentuálny podiel chudého mäsa.
                     
                  
                     
                        3.
                     
                     
                        Obsah chudého mäsa v jatočnom tele sa vypočíta podľa týchto vzorcov:
                        
                                    a)
                                 
                                 
                                    v prípade samíc a kastrovaných ošípaných:
                                    Y = 72,37797649 + (R2P1 × -0,35013939) + (R2P4 × 0,20785366) + (R2P5 × -0,44928653) + (R2P8 × -0,38095230) + (R2P9 × -0,46950184) + (R2P10 × -0,69871531) + (R2P15 × -0,14912761) + (R4P3 × 0,06461598) + (R4P6 × -0,05431414);
                                 
                              
                                    b)
                                 
                                 
                                    v prípade nekastrovaných samcov ošípaných:
                                    Y = 78,75696993 + (R2P1 × -0,79436326) + (R2P4 × -0,38023008) + (R2P5 × -0,78847225) + (R2P8 × -0,30711330) + (R2P9 × -0,83062854) + (R2P10 × -0,49646032) + (R2P15 × 0,17342717) + (R4P3 × -0,08364211) + (R4P6 × -0,10359715)
                                 
                              kde:
                        
                                    Y
                                 
                                 
                                    =
                                 
                                 
                                    odhadovaný percentuálny podiel chudého mäsa v jatočnom tele;
                                 
                              
                                    R2P1
                                 
                                 
                                    =
                                 
                                 
                                    priemerná hrúbka kože (v mm);
                                 
                              
                                    R2P4
                                 
                                 
                                    =
                                 
                                 
                                    hrúbka chrbtového tuku bez kože (v mm) meraná pozdĺžne v mieste minimálnej hrúbky tuku na chrbte, najbližšie k spodnej časti súpravy („MFT2“), 70 mm od stredu chrbtice;
                                 
                              
                                    R2P5
                                 
                                 
                                    =
                                 
                                 
                                    hrúbka kože (v mm) meraná pozdĺžne v MFT2, 70 mm od stredu chrbtice;
                                 
                              
                                    R2P8
                                 
                                 
                                    =
                                 
                                 
                                    hrúbka chrbtového tuku bez kože (v mm) meraná v MFT2;
                                 
                              
                                    R2P9
                                 
                                 
                                    =
                                 
                                 
                                    hrúbka kože (v mm) meraná v MFT2;
                                 
                              
                                    R2P10
                                 
                                 
                                    =
                                 
                                 
                                    minimálna hrúbka tuku bez kože (v mm) v mieste minimálnej hrúbky tuku v celom jatočnom tele („MFT1“);
                                 
                              
                                    R2P15
                                 
                                 
                                    =
                                 
                                 
                                    priemerná hrúbka tuku s kožou (v mm) dvoch chrbtových svalov meraná pozdĺžne v MFT1, 70 mm od stredu chrbtice;
                                 
                              
                                    R4P3
                                 
                                 
                                    =
                                 
                                 
                                    hrúbka tuku vo vrstve 1 (v mm) meraná pozdĺžne v MFT2, 70 mm od stredu chrbtice;
                                 
                              
                                    R4P6
                                 
                                 
                                    =
                                 
                                 
                                    hrúbka tuku vo vrstve 1 (v mm) v MFT2.
                                 
                              
                  
                     
                        4.
                     
                     
                        Tento vzorec platí pre jatočné telá s hmotnosťou od 50 do 120 kilogramov.
                     
                  ČASŤ II
            
               Fully automatic ultrasonic equipment (AutoFOM IV)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja „Fully automatic ultrasonic equipment (AutoFOM IV)“.
                     
                  
                     
                        2.
                     
                     
                        Tento prístroj je vybavený 25 širokopásmovými ultrazvukovými meničmi (Frontmatec) so 16,5 mm operačnou vzdialenosťou medzi meničmi. Ultrazvukové údaje obsahujú merania hrúbky chrbtového tuku, hrúbky svaloviny a súvisiacich parametrov. Výsledky meraní sa pomocou prístroja prepočítajú na odhadovaný percentuálny podiel chudého mäsa.
                     
                  
                     
                        3.
                     
                     
                        Obsah chudého mäsa v jatočnom tele sa vypočíta podľa týchto vzorcov:
                        
                                    a)
                                 
                                 
                                    v prípade samíc a kastrovaných ošípaných:
                                    Y = 69,84677591 + (R2P1 × -0,26533522) + (R2P4 × 0,02198992) + (R2P5 × -0,21983787) + (R2P8 × -0,33652390) + (R2P9 × -0,24649355) + (R2P10 × -0,58982872) + (R2P15 × -0,05016562) + (R4P3 × 0,10929868) + (R4P6 × -0,03863696);
                                 
                              
                                    b)
                                 
                                 
                                    v prípade nekastrovaných samcov ošípaných:
                                    Y = 74,44553377 + (R2P1 × -0,38670790) + (R2P4 × -0,30489132) + (R2P5 × -0,59474907) + (R2P8 × -0,08150558) + (R2P9 × -0,60928997) + (R2P10 × -0,33877660) + (R2P15 × -0,44580592) + (R4P3 × 0,18532086) + (R4P6 × 0,12614701)
                                 
                              kde:
                        
                                    Y
                                 
                                 
                                    =
                                 
                                 
                                    odhadovaný percentuálny podiel chudého mäsa v jatočnom tele;
                                 
                              
                                    R2P1
                                 
                                 
                                    =
                                 
                                 
                                    priemerná hrúbka kože (v mm);
                                 
                              
                                    R2P4
                                 
                                 
                                    =
                                 
                                 
                                    hrúbka chrbtového tuku bez kože (v mm) meraná pozdĺžne v MFT2, 70 mm od stredu chrbtice;
                                 
                              
                                    R2P5
                                 
                                 
                                    =
                                 
                                 
                                    hrúbka kože (v mm) meraná pozdĺžne v MFT2, 70 mm od stredu chrbtice;
                                 
                              
                                    R2P8
                                 
                                 
                                    =
                                 
                                 
                                    hrúbka chrbtového tuku bez kože (v mm) meraná v MFT2;
                                 
                              
                                    R2P9
                                 
                                 
                                    =
                                 
                                 
                                    hrúbka kože (v mm) meraná v MFT2;
                                 
                              
                                    R2P10
                                 
                                 
                                    =
                                 
                                 
                                    minimálna hrúbka tuku bez kože (v mm) meraná v MFT1;
                                 
                              
                                    R2P15
                                 
                                 
                                    =
                                 
                                 
                                    priemerná hrúbka tuku s kožou (v mm) dvoch chrbtových svalov meraná pozdĺžne v MFT1, 70 mm od stredu chrbtice;
                                 
                              
                                    R4P3
                                 
                                 
                                    =
                                 
                                 
                                    hrúbka tuku vo vrstve 1 (v mm) meraná pozdĺžne v MFT2, 70 mm od stredu chrbtice;
                                 
                              
                                    R4P6
                                 
                                 
                                    =
                                 
                                 
                                    hrúbka tuku vo vrstve 1 (v mm) v MFT2.
                                 
                              
                  
                     
                        4.
                     
                     
                        Tento vzorec platí pre jatočné telá s hmotnosťou od 50 do 120 kilogramov.
                     
                  ČASŤ III
            
               Fat-O-Meater/Manuel Klassificering (FOM/MK)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja „Fat-O-Meater/Manuel Klassificering (FOM/MK)“.
                     
                  
                     
                        2.
                     
                     
                        Prístroj je typom zariadenia s manuálnou sondou a je vybavený sondou s priemerom 6 mm, ktorá obsahuje fotodetektor a má operačnú vzdialenosť od 1 do 94 mm.
                     
                  
                     
                        3.
                     
                     
                        Obsah chudého mäsa jatočného tela sa vypočíta podľa tohto vzorca:
                        Y = 69,3882 + (S1 × -0,5673) + (S2 × -0,3282) + (S3 × 0,0397)
                        kde:
                        
                                    Y
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách;
                                 
                              
                                    S1
                                    
                                 
                                 
                                    =
                                 
                                 
                                    hrúbka chrbtového tuku (aj s kožou) v mm, meraná 8 cm od línie poliaceho rezu jatočného tela medzi tretím a štvrtým bedrovým stavcom od konca;
                                 
                              
                                    S2
                                    
                                 
                                 
                                    =
                                 
                                 
                                    hrúbka chrbtového tuku (aj s kožou) v mm, meraná 6 cm od línie poliaceho rezu jatočného tela medzi tretím a štvrtým rebrom od konca;
                                 
                              
                                    S3
                                    
                                 
                                 
                                    =
                                 
                                 
                                    hrúbka svalu v mm, meraná v rovnakom čase a na rovnakom mieste ako S2.
                                 
                              
                  
                     
                        4.
                     
                     
                        Tento vzorec platí pre jatočné telá s hmotnosťou od 50 kg do 120 kg.
                     
                  ČASŤ IV
            
               Fat-O-Meater II (FOM II)
            
            
                     
                        1.
                     
                     
                        Pravidlá stanovené v tejto časti sa uplatňujú, ak sa klasifikácia jatočných tiel ošípaných vykonáva pomocou prístroja „Fat-o-Meater II (FOM II)“.
                     
                  
                     
                        2.
                     
                     
                        Prístroj je zariadením typu Fat-O-Meater a je vybavený sondou s priemerom 6 mm, ktorá obsahuje fotodetektor (Siemens typu SFH 960 – BP 103 alebo podobný) a má operačnú hĺbku do 125 mm. Všetky právne relevantné získané údaje a analýzy sú uložené v pištoli prístroja FOM II.
                     
                  
                     
                        3.
                     
                     
                        Obsah chudého mäsa jatočného tela sa vypočíta podľa tohto vzorca:
                        Y = 69,2265+ (S1 × -0,5564) + (S2 × -0,3550) + (S3 × 0,0408)
                        kde:
                        
                                    Y
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách;
                                 
                              
                                    S1
                                    
                                 
                                 
                                    =
                                 
                                 
                                    hrúbka chrbtového tuku (aj s kožou) v mm, meraná 8 cm od línie poliaceho rezu jatočného tela medzi tretím a štvrtým bedrovým stavcom od konca;
                                 
                              
                                    S2
                                    
                                 
                                 
                                    =
                                 
                                 
                                    hrúbka chrbtového tuku (aj s kožou) v mm, meraná kolmo na chrbtovú časť 6 cm od línie poliaceho rezu jatočného tela medzi tretím a štvrtým rebrom od konca;
                                 
                              
                                    S3
                                    
                                 
                                 
                                    =
                                 
                                 
                                    hrúbka svalu longissimus dorsi v mm, meraná v rovnakom čase a na rovnakom mieste ako S2.
                                 
                              
                  
                     
                        4.
                     
                     
                        Tento vzorec platí pre jatočné telá s hmotnosťou od 50 kg do 120 kg.
                     
                  ČASŤ V
            
               Manuálna metóda (ZP)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva meraním „manuálnou metódou (ZP)“ pomocou pravítka.
                     
                  
                     
                        2.
                     
                     
                        Túto metódu možno vykonávať pomocou pravítka so stupnicou určenou na základe predikčnej rovnice. Táto metóda je založená na manuálnom meraní hrúbky tuku a hrúbky svalu v línii poliaceho rezu jatočného tela.
                     
                  
                     
                        3.
                     
                     
                        Obsah chudého mäsa jatočného tela sa vypočíta podľa tohto vzorca:
                        Y = 60,3129 + (G × -0,4788) + (M × 0,0671)
                        kde:
                        
                                    Y
                                 
                                 
                                    =
                                 
                                 
                                    odhadovaný podiel chudého mäsa jatočného tela v percentách;
                                 
                              
                                    G
                                 
                                 
                                    =
                                 
                                 
                                    hrúbka tuku definovaná ako krátky rozmer tuku plus hrúbka kože na svale gluteus medius;
                                 
                              
                                    M
                                 
                                 
                                    =
                                 
                                 
                                    hrúbka svaloviny definovaná ako minimálna vzdialenosť od chrbticového kanála po kraniálny okraj svalu gluteus medius.
                                 
                              
                  
                     
                        4.
                     
                     
                        Tento vzorec platí pre jatočné telá s hmotnosťou od 50 kg do 120 kg.